Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 14/1994. (VI. 24.) MKM rendelet 8–9. §-ában meghatározott időkeretben.
Paragraph Index: 1063

f) Támogató szolgálat Többcélú kistérségi társulás által fenntartott intézmény FAJLAGOS ÖSSZEG: 3 500 000 forint/szolgálat Intézményi társulás által fenntartott intézmény FAJLAGOS ÖSSZEG: 3 000 000 forint/szolgálat A Szoctv. 120–122. §-a alapján kötött szerződés, vagy külön megállapodás útján ellátott feladat esetén FAJLAGOS ÖSSZEG: 1 500 000 forint/szolgálat A támogatást az a többcélú kistérségi társulás igényelheti, amely a Szoctv. alapján és a külön jogszabályban meghatározott szakmai szabályok szerint gondoskodik a támogató szolgálat feladatának ellátásáról. Egy település vonatkozásában csak egy ellátásszervezési formában megszervezett támogató szolgálat(ok)hoz igényelhető támogatás. A támogatás a többcélú kistérségi társulást a Kiegészítő szabályok 3.1. pontjának megfelelő feladatellátás esetén a szolgálat(ok) száma alapján illeti meg. Amennyiben a többcélú kistérségi társulás a feladat ellátásáról az általa fenntartott intézmény vagy intézményi társulások útján gondoskodik, úgy az ellátott önkormányzatok, illetve az intézményi társulásban részt vevő önkormányzatok e feladatra működési engedéllyel nem rendelkezhetnek.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes